《九日同皋羽子善游白石龙湫用杜老九日蓝田韵》
宋代·方凤

尘埃隔处地天宽，选胜携觞且笑欢。
不惜逍遥投杖屐，何妨磅礴解衣冠。
晴余岚重雨犹落，秋老天高酒易寒。
世事悠悠双眼外，与君飞瀑醉中看。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。